ইউরোপের একাধিক বিমানবন্দরে সাইবার হামলা! ব্যাহত উড়ান পরিষেবা

ওয়েব ডেস্ক: ইউরোপের একাধিক বিমানবন্দরে (European Airports Hit Cyber Attack) একযোগে সাইবার হামলা (Cyber Attack)। সবচেয়ে বেশি ক্ষতিগ্রস্ত হয়েছে লন্ডনের হিথ্রো, ব্রাসেলস ও বার্লিন বিমানবন্দর। সাইবার হামলায় বিমানবন্দরের চেক-ইন ও বোর্ডিং সিস্টেম পুরোপুরি ক্ষতিগ্রস্ত হয়েছে। যার জেরে ব্যাহত হয়েছে বিমান পরিষেবা। ম্যানুয়েল পদ্ধতিতে চলছে এই প্রক্রিয়া।

শুক্রবার রাত ৯টা নাগাদ সাইবার হানায় স্তব্ধ হয়ে যায় চেক ইন এবং বোর্ডিং সফটওয়্যার। ব্যাহত হয় বিমান পরিষেবা। বিমানবন্দরেই আটকে পড়েন যাত্রীরা। সাইবার হামবার কথা স্বীকার করে নিয়েছে ইউরোপের একাধিক বিমানবন্দর। ব্রাসেলস বিমানবন্দরের তরফে জানানো হয়েছে, স্বয়ংক্রিয় চেক ইন এবং বোর্ডিং পরিষেবা পুরোপুরি বন্ধ হয়ে গিয়েছে। হিথরো বিমানবন্দরের তরফে বিবৃতি জারি করে জানানো হয়েছে, সাইবার হামলার জেরে ক্ষতিগ্রস্ত হয়েছে পরিষেবা। যার জেরে নির্ধারিত সময়ের চেয়ে দেরিতে চলছে বিমানগুলি। চেক-ইন ও বোর্ডিং বন্ধ হয়ে যাওয়ায় পরিস্থিতি গুরুতর আকার নিয়েছে।

আরও পড়ুন:

গুরুতর এই অবস্থার মাঝেও জার্মানির ফ্রাঙ্কফুর্ট বা জুরিখ বিমানবন্দরের পরিষেবা স্বাভাবিক রয়েছে বলে জানানো হয়েছে। ইউরোপের সম্মিলিত বিমান চলাচল নিরাপত্তা সংস্থা ইউরো কন্ট্রোল জানিয়েছে, এই ঘটনার জেরে বিমান সংস্থাগুলোকে স্থানীয় সময় শনিবার ভোর ৪টা থেকে রবিবার রাত ২টোর মধ্যে বিমানবন্দরে তাদের অর্ধেক ফ্লাইট সময়সূচী বাতিল করতে বলা হয়েছে।

দেখুন ভিডিও